На основу члана 99. става 20. и става 21. Закона о планирању и изградњи, члана 27. става 10. и става 11, члана 28. става 2, члана 29. става 1, а у вези са ставом 4. Закона о јавној својини, и члана 40. Статута Општине Чајетина, Скупштина општине Чајетина, на седници одржаној дана 25. августа 2022. године, донела је

**О Д Л У К У**

 **1. Привредном друштву за развој пољопривреде ,,ZLATIBORSKI ЕКО АGRAR“ D.O.O. из Чајетине, Улица Александра Карађорђевића број 6, Матични број 20766603, ПИБ 107165232 , ДАЈЕ СЕ У ЗАКУП** непосредном погодбом и без накнаде, непокретност –грађевинско земљиште у јавној својини Општине Чајетина и то:

 -део катастарске парцеле број 7310/2 КО Чајетина, у оквиру аналитичко геодетских тачака 1, 2, 3, 4, у површини од 30 м2.

 2. На основу ове одлуке, закључиће се уговор о закупу грађевинског земљишта у јавној својини, између Општине Чајетина, као носиоца права јавне својине, са једне стране, и Привредног друштва ,, **,,ZLATIBORSKI EKO AGRAR “ D.O.O** из Чајетине, Улица Александра Карађорђевића број 6, са друге стране, све у року од 30 дана од дана ступања на снагу ове одлуке.

 3. Уговор из става 2. изреке ове одлуке, закључују се по прегходно прибављеном мишљењу Општинског правобранлаштва Општине Чајетина, и исти се јавнобележнички потврђују-солемнизују код надлежног јавног бележника. Трошкове јавнобележничке солемнизације уговора о закупу грађевинског земљишта између Општине Чајетина и Привредног друштва ,, **,,ZLATIBORSKI EKO AGRAR “ D.O.O** из Чајетине, сносиће Општине Чајетина.

 4. Овлашћује се Милан Стаматовић, председник Општине Чајетина, да у име и за рачун Општине Чајетина, закључи уговоре из става 2. изреке ове одлуке.

 5. О извршењу ове одлуке, стараће се Општинска управа Општине Чајетина.

 6. Ова одлука ступа на снагу осмог дана од дана објављивања у Службеном листу Општине Чајетина.

***О б р а з л о ж е њ е***

 Скупштини општине Чајетина, обратило се Привредно друштво ,**,,ZLATIBORSKI EKO AGRAR “ D.O.O** из Чајетине, Улица Александра Карађорђевића број 6, захтевом за доделу грађевинског земљишта у јавној својини Општине Чајетина, без накнаде. У захтеву је наведено да је непокретност-грађевинско земљиште у јавној својини Општине Чајетина, именованом привредном друштву, потребно ради изградње објекта за продају пољопривредних производа заштићених жигом квалитета ,,Добро са Златибора“.

 Поступајући по поднетом захтеву, утврђено је следеће чињенично стање.

 Привредно друштво ,,ZLАТИBОRSКI ЕКО АGRАR“ D.O.O основано је од стране Општине Чајетина, као привредно друштво за развој пољопривреде.

Чланом 20. ставом 1. тачка 9. Закона о локалној самоуправи, предвиђено је да се општина, као јединица локалне самоуправе, преко својих надлежних органа,

у складу са Уставом и законом, стара о заштити, унапређењу и коришћењу пољопривредног земљишта,и спроводи политику руралног развоја.

Чланом 20. ставом 1. тачка 6. Закона о локалној самоуправи, предвиђено је да се општина, као јединица локалне самоуправе, преко својих надлежних органа, у складу са Уставом и законом, стара о унапређењу и развоју трговине, туризма, угоститељства и занатства.

Чланом 20. ставом 1. тачка 7. Закона о локалној самоуправи, предвиђено је да се општина, као јединица локалне самоуправе, преко својих надлежних органа, стара и доноси о доношењу и реализацији програма локалног економског развоја, привлачењу инвестиција, и унапређење општих услова пословања.

 Чланом 100. ставом 1. тачка 1. Закона о планирању и изградњи, предвиђено је да се грађевинско земљиште у јавној својини може отуђити или дати у закуп непосредном погодбом у случају изградње објеката за потребе обављања послова из надлежности државних органа и организација, органа и организација локалне самоуправе и територијалне аутономије, и других објеката у јавној својини.

 Давањем у закуп непокретности у јавној својини Општине Чајетина, наведеној у изреци ове одлуке, Општина Чајетина ће, као јединица локалне самоуправе, унапредити и развити обављање трговине, туризма, угоститељства и занатства на својој територији, одржаће старе и привућиће нове инвестиције, и поспешиће развој локалног економског развоја, и спровешће политику руралног развоја, тачније подстакнуће повећано обављање туризма, трговине, угоститељства и пољопривреде на својој територији.

 На основу напред наведеног, утврђено је да се давањем у закуп непокретности-дела катастарске парцеле број 7310/2 КО Чајетина, која се непокретност налази у јавној својини Општине Чајетина, остварује јавни интерес, јер су испуњени сви услови из члана 100. Закона о планирању и изградњи, и члана 20. става 1. тачки 6, 7, и 9. Закона о локалној самоуправи, и одлучено је као у изреци ове одлуке.

**СКУПШТИНА ОПШТИНЕ ЧАЈЕТИНА**

**Број: 46-31/2022-02 од 25. августа 2022. године**

**ПРЕДСЕДНИК**

**СКУПШТИНЕ ОПШТИНЕ**

*Арсен Ђурић*